สังคมข่าวหุ้น
ดัชนีหุ้นไทยปิดตลาด 1,581.06 จุด ลดลง 2.11 จุด มูลค่าซื้อขาย 36,529 ล้านบาท นักลงทุนจับตางบไตรมาส 2/60 จากบริษัทจดทะเบียน แนวโน้มดัชนีหุ้นไทยสัปดาห์นี้ ประเมินกรอบแนวรับ 1,565 จุด แนวต้าน 1,600 จุด...
31 ก.ค. 2560

เล็กเซียวหงส์
ดัชนีหุ้นไทยปิดตลาด 1,581.06 จุด ลดลง 2.11 จุด มูลค่าซื้อขาย 36,529 ล้านบาท นักลงทุนจับตางบไตรมาส 2/60 จากบริษัทจดทะเบียน แนวโน้มดัชนีหุ้นไทยสัปดาห์นี้ ประเมินกรอบแนวรับ 1,565 จุด แนวต้าน 1,600 จุด…
*…LHBANK ปิดจ๊อบเพิ่มทุนแล้ว หลัง CTBC Bank จากไต้หวัน ชำระค่าหุ้นเพิ่มทุน 16,598 ล้านบาท ทำให้ CTBC Bank เข้าถือหุ้น 35.62% นั่นทำให้ LHBANK มีเงินกองทุนฯเพิ่มขึ้นเป็น 40,000 ล้านบาท และมีอัตราส่วนเงินกองทุนรวม 23.7% มีอัตราส่วนเงินกองทุนขั้นที่ 1 หรือ Common Equity Tier 1 อยู่ที่ 20.3% และการรุกเข้าสู่ธุรกิจการเงินส่วนบุคคล, ดิจิตอลแบงกิ้งและเทรดไฟแนนซ์อย่างชัดเจน…
*…PTTEP งบไตรมาส 2/60 โชว์ฟอร์มได้ดีขานรับราคาน้ำมันดิบสูงขึ้น ทำให้กำไร 7,535 ล้านบาท เพิ่มขึ้นกว่าเท่าตัว เทียบกับช่วงเดียวกันปีก่อน ที่ทำได้แค่ 2,661 ล้านบาท แต่ราคาหุ้น PTTEP ที่ผ่านมา เสมือนติดกับดักแนวต้าน 90 บาท น่าสนใจว่างบไตรมาส 2/60 ออกมาสวยหรูแบบนี้ น่าจะทำให้ราคาฝ่ากำแพงแนวต้าน 90 บาทได้ซะที…
*…ADVANC เป็นไปตามคาดงบไตรมาส 2/60 ออกมาไม่ค่อยดี กำไรเพียง 7,215 ล้านบาท แต่มีรางวัลปลอบใจผู้ถือหุ้นด้วยปันผลงวดครึ่งปี 3.51 บาท ส่วนราคาหุ้นถือว่าสะท้อนข่าวเชิงลบกับผลกำไรไปแล้ว โอกาสราคาหุ้น ADVANC จะรีบาวด์ถือว่ามีสูงเช่นกัน…
*…SEAOIL เกิดอะไรขึ้นจู่ๆ ประกาศขายตั๋ว B/E มูลค่า 400 ล้านบาท บริษัทชี้แจงว่าใช้เป็นเงินทุนหมุนเวียนและ/หรือชำระหนี้ แอบส่องเข้าไปดูงบการเงินงวดล่าสุด สะดุดตาอยู่ที่หนี้สินที่ถึงกำหนดชำระภายในหนึ่งปี 1,031 ล้านบาท ที่สำคัญเป็นตราสารหนี้ 998 ล้านบาท จึงอดเป็นห่วงอยู่ห่างๆ ว่าการออกตั๋ว B/E ครั้งนี้ เพื่อรีไฟแนนช์ตั๋ว B/E เดิมใช่หรือไม่.!?…
*…EARTH งานเข้าอีกแล้ว.! ก.ล.ต.ฟันเปรี้ยง! ไม่ผ่อนผัน EARTH ขยายเวลาสอบบัญชีพิเศษ ที่หนักไปกว่านั้น เตรียมขึ้นบัญชีดำผู้บริหารด้วย กรณี Special Audit  มีเรื่องที่น่าคิดเหมือนกันว่าทำไมก.ล.ต.ต้องสั่งให้ใช้บริการผู้สอบบัญชีที่สังกัด BIG 4 เท่านั้น..นั่นแสดงว่าผู้สอบบัญชีอื่นๆ ที่ผ่านเกณฑ์ในการตรวจงบการเงินบริษัทจดทะเบียนไร้ความสามารถหรือคุณสมบัติอะไรตรงไหนหรือเปล่า.!? น่าเป็นห่วงปัญหาของ EARTH จะวิกฤติขึ้นไปอีกหากก.ล.ต.ขึ้นบัญชีดำผู้บริหาร นั่นทำให้แผนฟื้นฟูกิจการที่ EARTH เสนอตัวขอเป็นผู้บริหารแผนฟื้นฟูฯเอง มีโอกาสไปต่อไม่ได้เช่นกัน..!?…
*…หุ้นร้อนประจำวัน 27 ก.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท ตะวันออกพาณิชย์ลีสซิ่ง จำกัด (มหาชน) หรือ  ECL, ใบสำคัญแสดงสิทธิในการจองซื้อหุ้นสามัญบริษัท ตะวันออกพาณิชย์ลีสซิ่ง จำกัด (มหาชน) ครั้งที่ 2 หรือ ECL-W2, ใบสำคัญแสดงสิทธิในการจองซื้อหุ้นสามัญบริษัท ล็อกซเล่ย์ จำกัด (มหาชน) หรือ LOXLEY-W,  ใบสำคัญแสดงสิทธิในการจองซื้อหุ้นสามัญบริษัท ผลธัญญะ จำกัด (มหาชน) ครั้งที่ 1 หรือ PHOL-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 31 ก.ค.-8 ก.ย. 60 ส่วนหลักทรัพย์ที่ขยายช่วงดำเนินการ คือ บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP, บริษัท สกาย ไอซีที จำกัด (มหาชน) หรือ SKY, ใบสำคัญแสดงสิทธิในการจองซื้อหุ้นสามัญบริษัท สกาย ไอซีที จำกัด (มหาชน) ครั้งที่ 1 หรือ SKY-W1 มีผลตั้งแต่วันที่  31 ก.ค.-18 ส.ค. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น